Lo-Renz-O/malagasy-sentence huggingface dataset:
Ireo sarin-teny hita ao amin’ny fa velona indray ankoatra ireo rehetra efa voalaza ireo, dia tsy vitsy ihany koa ireo lafiny hafa mahakanto ity tantara foronina fa velona indray ity. Mbola azo dinihana ato ihany koa ny mikasika ny tamberin-javatra sy ny fanovan-javatra.
Ny fanehoana fihetseham-po mampivelatra ny tantara ny fihetseham-po vokatry ny zava-miseho eto no tena manjaka. Ilay solemita izay mpandray anjara fototra no maneho izany. Miainga avy amin’ny nofy sy ny eritreritra ny famoronana. Izany no hita ao amin’ny tdt 3 1-4 sy tdt 5 2-7 ny sarin-teny fototra iaingana eto dia ny prosopopée. Mampihetsika sy mampiteny olona izay foroniny ny mpiteny159. Misy sarin-teny hafa anefa mampiorina ny hevitra.
Fa toerana roa tena mifanohitra tanteraka no hita ato amin’ny tantara dia ambanivohitra sy andrenivohitra. Izay nampifanoheriny eo amin’ny fomba fanoritsoritana ny toerana sy ny bika aman’endriny ihany koa. Tsy nilaza anarana tanana na fokontany na toerana voasoritra mazava i natiora raha naneho ny ambanivohitra fa ny endrika amam-bikany no nasehony raha nanondro toerana sy faritra maromaro kosa izy rehefa naneho ny renivohitra toy ny tsaralalana, anjanahary, nandoko ny toetrany izy dia atsy andrefan-tanana raha nilaza ny fasana na ny toerana fandevenana ; nefa dia notondroiny mazava kosa ny fasam- bahiny eo anjanahary fa notanisainy ihany koa ireo zava-misy hita ety andrenivohitra toy ny toeram-pitsaboana sy ny toeram-pisakafoanana ; raha izay tsy misy any kosa no nolazainy amin’ny eny ambanivohitra toy ny tsy misy toerana fitsaboana, tsy misy fivarotam-panafody raha dinihina izay dia toa ny zava-dehibe iankinan’ny ain-dehibe toa tsy misy any akory raha hatramin’ny rendrarendram-piainana aza hita misy aty andrenivohitra.
Fomba fijery mivelatra amin’ny fifanohanan’ny taranja ny fomba fijery nentinay niasa dia tsy nifintina tamin’ny zavatra tokana na sehatra iray fa nivelatra ho amin’ny fifanohanan’ny taranja samy hafa mihitsy. Eto dia ny taranja jeografia, malagasy, frantsay no notsongaina tamin’izany. Anisan’ny nanoritra lalan-tsaina tamin’izany i lenoir.1
Mamy na ny fihetsika atao amin’ny olon-tiana, toy ny safosafo izany. Nahatsapa io tsy fahampiana teo amin’ny teny mamy sy safosafo natolony ho an’ny malalany io ny mpanoratra, ary toa tsy afa-po ka niteny hoe teny mamy, teny soa miharo safosafo kely eny tsy ampy avokoa mbola tsy ampy velively v. A. , lah. 83 ilaina noho izany ny mampitombo ny safosafo sy ny teny mamy atao amin’ny olon-tiana, mba hampahafeno ny fitiavana sy hahafaly azy. Ankoatra ny safosafo, mila sy mitaky fandeferana ny fitiavana.
Dia rovito izay ny lay ka venteso ny antema. , ’njao ny antsan-kerobima. No mandravaka salema, 55- o ! Ry foko ô, ingao. ’zato vetsonao mankany ka asondroty ’lay fanahy. Adinoy ny vovon-tany ’ndao hamboly ela-nofy. Mba hikopaka mankany o ! Ry tsiahiko marisa. Vonto sento sy tomany
Famintinana ny toko faharoa fampitahana ny fanabeazana ny zazavavy tao amin ny tanora advantista sy ny mpanazava eto madagasikara no nojerena teo. Hita taratra tamin izany ny fitoviana eo amin izy ireo. Eo aloha ny maha fanabeazana skoto azy, teo koa ilay mampalaza ny skoto amin ny fanomezana solon anarana antsoina amin ny teny vahiny hoe totémisme tsy nohadinoina ihany koa ny maha samy fanabeazana ara- pinoana azy. Maro koa ny fiavahana fa ny tena nanamarika anay dia ireto lafiny enina ireto teo amin ny fotoam-pivoriana, ny fanasokajiana araka ny maha lahy sy vavy, ny zavatra ampianarina ireo tanora, ny fiainana an-dasy ary ny sedra skoto.
Tokony hotanana tsara izay ananana anisan’ny fahaiza-miana tena ambony ny fitazonana tsara izay ananana eo amin’ny lafiny rehetra sy amin’ny sehatra rehetra. Tena sarobidy ny teny sy ny kolontsaina, izay mahafehy ny maha izy ny firenena iray. Efa nezahina novahavahana tany amin’ny fizarana tany aloha ny momba ny teny, saingy tsara ihany raha iverenana fohifohy izany. Harena be ny teny, ary sambatra izay firenena mahavanona sy mahazona ny teniny. Hoy i fety michel samy manana ny fitenin-drazany daholo ny firenen- tsamihafa. Ka izany fitenin-drazany izany no entiny mihevitra sy manonona ny zava- misy manodidina azy. Koa noho izany, dia fiasana entin’ny firenena tsirairay mivoatra sy mandroso ary mandamina ny raharahany ny tenin-drazany. Ary raha
Nasongadina tato amin’ity fizarana fahatelo farany ity ny iaianan’ny mponina ao vodiriana ny fandrindram-piterahana. Novoaboasana tao amin’ny toko voalohany ny fomba fiheveran’ny mponina momba izany. Hita fa ireo olona efa zokinjokiny, ireo zokiolona sy ireo ray aman-dreny lehibe, ireo olona ambany fari-pahalalana sy ireo olona tsy nahita fianarana, ary indrindra ihany koa ireo olona tena ambany fari-piainana, dia saika mirona mankany amin’ny fandavana avy hatrany ny fandrindram-piterahana. Ny ankamaroan’ireo olona manana fari-pahalalana antoniny kosa dia manaiky fa ilaina ny fampiasana io fomba io. Amin’ny ankapobeny, liana sy mazoto amin’izany ny vehivavy, misy ihany ireo lehilahy manaiky izany saingy mbola vitsy. Nojerena tao amin’ny toko faharoa ny vokatry ny fandrindram-piterahana teo amin’ny fiainana andavanandron’ny mponina. Tsapan’ny mponina fa niteraka voka-tsoa maro ho azy ireo ny fandrindrana ny fiterahana, na teo amin’ny lafiny mahaolona izany, na teo amin’ny lafiny toe-karena, indrindra ihany koa teo amin’ny fifandraisana eo anivon’ny ankohonana. Manamafy izany moa ny voalazan’ny teo anivon’ny tobim-pahasalamana fa mihena hatrany ny tahan’ny fahasarotam-piterahana sy ny fahafatesan’ny reny sy ny zaza eo am-pahaterahana any an-toerana. Ahatsapana izany koa ny sehatry ny fanabeazana izay hita fa miroborobo tokoa any an-toerana. Novelabelarina tao amin’ny toko fahefatra farany amin’ity fizarana ity ny fetram-pahombiazan’ny tetikasa sy nanolorana soso-kevitra vitsivitsy ho andram- bahaolana enti-manatsara izany. Hita, amin’ny ankapobeny, fa tsy ampy amahana ny olan’ny fahantrana eto madagasikara ny fandrindram-piterahana. Tokony homena asa sy fidiram-bola mahavelona aloha ny isan-tokantrano, ary asaina manao fandrindram-piterahana ihany koa izy mbahahafahany mandrindra ny fandaniana ao an-tokantrano amin’ny fidiram-bolany. Tsy afa-misaraka ireo tetikasa roa ireo raha tiana ny hampisy fampandrosoana. Hita ihany koa fa mitondra olana ny paikadin’ny fanjakana mikendry ny hanamorana sy hampanatonana ny vahoaka ny fomba fanabeazana aizana, satria tsy voafetra ny
Araka ireo fepetra roa voalohany ireo dia tsy maintsy fantarin’ny mpampianatra mialoha ny safidin’ny mpianatra tsirairay ny amin’ny sokajy tiany hisy ny tenany. Ireo fepetra roa farany kosa no hamaritana ny sokajy izay tsy tian’ny mpianatra idirana ; tsy maintsy hajaina izany mba tsy hahatonga ny mpianatra hiasa an-tery, ka hanaratsy ny vokatry ny fiaraha-miasa. Araka ity fomba fijery ampiharina ity ihany koa dia tokony ho mpianatra 4 avy isan-tsokajy no takina. Ahitana mpianatra 61 ny kilasy iompanan’ny asa fikarohana atao eto ; raha ampiharana ny fomba fijerin’i barlow ny kilasy dia sokajy 15 no atsangana, ka ny 14 ahitana mpianatra miisa 4 avy ary ny sokajy 1 farany ahitana mpianatra miisa 5. 3.3. Ny tolo-kevitra omena ny mpianatra mifanaraka amin’ny fomba fianarany
Tao amin’ny antoko pôlitika. Tia tanindrazana ka naleony izy vehivavy mihitsy no mitomban-dahy tao anatin’izany fikambanana izany. Dia nirotsaka an-tsehatra tamin’ny raharaha pôlitika avy hatrany v. A. Tak.81 ; izy rahateo no nitarika ny fivoriana tany amin’ny foiben’ny antokony v. Tak.12 narahiko maso izy niditra teo amin’ny foibe fivoriany v. Tak.15 fantsona iray mampandeha na tsia ny zavatra atao rehetra ny vehivavy. Mandeha ila ihany ny fiainan-tokantrano raha toa ka tsy eo ny vehivavy. Mpandrindra sy mpandamina ny zava-misy sy ny fiainan’ny ankohonana ny vehivavy. I dina no tompon- trano ; i dina no sady mpanapaka no mandidy satria izy no ao an-trano mandrakariva v. Tak.228 izay hahalavorary ny ankohonany no ataon’ny vehivavy izay efa manan- tokantrano. Raha mbola misy hery anatanterahany zavatra iray; vitainy antsakany sy andavany izany. Mbola reraka i dina, mbola reraka saingy efa mandray anjara tamin’ny fipasopasohana ny firindran’ny serasera etsy sy eroa izay notanterahiny avy eo an-trano, indraindray avy eo am-pandriana. V. Tak.225-226 mihasarotra hatrany ny fiainana ka tsy vitan’ny olona iray ny miahy ny tokantrano, ilaina ny fifandrimbonana. Tsy ny lehilahy ihany no afa-miasa fa mahavita izany koa ny vehivavy. Rehefa mahay mandamina sy mandrindra ny fotoana dia afaka miasa tsara izy ireo. Mahay misahana ny tokantrano sy ny asa ny vehivavy. Ilaina eo anivon’ireny toeram-piasana maro ireny izy ireo. Misy asa sahaza ary tokony hataon’izy ireny any. Afa- miasa tena ny vehivavy fa tsy voatery ho orinasa ihany akory. Kinga fiasa ny vehivavy ka mahay misahana izany manoloana ny raharaha izay atao. Niaiky ny hakingan’ny vehivavy aho teo; tsy misy hokianina ny diantanan’i dina v. Tak.226 manao ahoana kosa indray àry ny fampiasana ny voambolana ilazana ny vehivavy ? 1.2.1.2. Fampiasana ireo voambolana ilazana ny vehivavy
Tsy hiaina izany mihitsy tsy hiaina izany mihitsy mangina mihamanina ny ao an-tranonao madio no sady manitra kanto sy milamina voatemitra hira faly, mandrotsy nofy mihanoka ny lalam-piainanao de tsy henonao akory ny hiaka am-perin’adin’ ny zaza mena vava nateraka hijaly de tsy henonao akory ny hiaka maimbo oran’ ny ora menavazana reraka mandady de tsy henonao mihitsy ny sento pitrapitran’ ny zana-dravahoaka resy tsy afa-niady
Na ny fahaizan’iharilanto patrick andriamangatiana nisafidy ny sary, na ny fahaizany nifantina ny lohateny homena ny tantara; dia samy nideran’ny maro azy avokoa. Hoy indrindra i nalisoa ravalitera raha nanoro hevitra ny amin’ny fomba fisafidianana voambolana hatao lohatenina boky atao manaitra, manintona, misarika avy hatrany ny mpamaky. Zavatra efa fantapantatry ny olona amin’ny ankapobeny no atao lohateny. 34 midika izany fa efa talenta ao amin’ny ny mpanoratra mihitsy ny fahaizana manao tsilalaon-teny mba hahazoana zava-kanto. Ireto avy no hita ao amin’ny fonony any aoriana ny sarin’ny mpanoratra no eny ambony indrindra ny momba azy no manaraka eo, toy ny anarany sy ny mari-pahaizana azony ary ny fikambanana misy azy. Misy ampahany amin’ny teny fanolorana nataon’irado no naverina nadika aty amin’ny vohon’ny fonony ery amin’ny farany ambany, dia misy ampahana teny avy amin’ny bokin’ihery-zo ramilison ihany koa, manao hoe azo inoana fa hanana ny anjara toerany tsy ho lefin’ny fotoana eo amin’ny literatiora malagasy ity tantara foronina vakivakim-piainana ity 2.1.2-ny ao anatiny
Raha izany no izy, dia toa ho nofy ny hisian’ny fahafahana ka hoy i arni nofin’ny tantsaha no hiaina ankalalahana hamokatra amin’ny taniny izay lazaina fa tsy azy ka norobaina taminy satria madinika izy. 118 fampiasan-kery daholo mba tsy hahafahan’ny vahoaka madinika hanao na inona na inona ireny. Tena latsaka an-katerena tanteraka izy ireo miaina amin’ny tontolo feno teritery sy geja ary fanitsakitsahana ny zon’olombelona. Ny fangalana an-keriny ny tany novolen’ireny madinika ireny no mahatonga ny vahoaka tsy hiraharaha intsony ny atao hoe tanindrazana. Toy ny mpindrana no fiheverany ny tenany fa tsy tompony. Aleony mikarakara ilay tany kely navelan’ny razany toy izay hanabe voho tany hafa, kanefa, halaina aminy an-kery rehefa avy eo. Manantitra izany i fety michel manao hoe ary dia izany no mahatonga ny vahoaka ho tsy miraharaha izay tanindrazany izany intsony, afa-tsy ilay zoron-tany kely iasan’izy mianakavy fotsiny 119 tsy mionona fotsiny amin’ny fandrobana ny fananam-bahoaka sy ny tany voleny ireo mpitondra fa mihaza ireo mpitolona, mikatsaka ireo mitady hitroatra ka handrava ny fitondrana.
Midera ny hamoram-ponao ihany koa izahay ramatoa rakotonanahary saholy, noho ny nandraisanao anay am-pitiavana, raha nikasa ny hanao asa fikarohana momba anao sy ny asa soratrao izahay. Tsy ilaozan’ny soa sy manan-jara anie ianao sy ny ankohonanao. Mirary soa indrindra tompoko.
Isaorana ianao andriamatoa ratrema william nanana fandavan-tena nitsara sy nanitsy ny asanay ary nanome torohevitra samihafa hanatsaranay ny asa. Maro tokoa ny andrikitra sahaninao nefa tsy mba nonoso-bohon-tanana anay ianao. Mankasitraka sy mankatelina, tompoko.
Les subventions accordées par les partenaires internationaux et par la salfa aux centres de santé sont destinées à la réalisation d’un projet précis ; soit la réhabilitation du centre, soit le renforcement de son activité. Alors, l’utilisation de ces subventions doit faire l’objet d’un suivi strict. Cependant, le suivi de l’utilisation de ces subventions est insuffisant. Seul le contrôle effectué par l’auditeur interne est assuré. Mais, malheureusement, l’auditeur interne n’effectue que l’examen des procédures et la vérification des comptes. Il n’effectue pas un audit de performance, c’est à dire, déterminer si les ressources détenues par les centres sont utilisées avec efficacité et efficience
Momba ny toerana onenan’ny mpianatra, dia betsaka ny mody lavitra, ary maro ihany koa ny mandeha an-tongotra amin’izy ireo. Misy aza ireo mipetraka lavitra ny sekoly, no mbola mandeha an-tongotra rehefa mianatra. Noho izany, mety ho reraka izy rehefa tonga ao am-pianarana, ka tsy hifantoka loatra amin’ny fampianarana omena, na tsy ho liana amin’izay asa atao. Izany dia miteraka tsy fahombiazana eo aminy. Ny fanaovana famakafakan-kevitra ihany koa moa, dia mitaky saina miasa tsara, fa tsy saina matoritory. Ny atao eto dia mijery ireo lafin- kevitra rehetra ao amin’ny laza adina, ary miezaka manaporofo ny hevitra naroso. Raha reraka anefa ny saina, dia tsy hisy ho tomombana ny fikarohan-kevitra sy ny fampiasan-tsaina na fiezahana hitadidy, fa ny torimaso sy ny harerahana no hahazo vahana.
Eo amin’ny ’’années lycée’’ kosa, dia omena fampianarana fanampiny ireo mpianatra manamafy ny natao tany an-dakilasy. Ampahafantarina ireo mpianatra ihany koa ireo fianarana azony atao aorian’ny bakalôrea. Ary farany, eo amin’ny post-bac , dia omen’ny ceres vatsim-pianarana ireo mpianatra raisiny an-tanana. Koa satria ny ’’pépinière’’ na ’’taninketsa’’ no dingana voalohany eo amin’ny fanampiana mpianatra ataon’ny ceres, dia heverinay fa tsaratsara kokoa angamba raha atomboka amin’io dingana voalohany io ny asa fikarohana asa fikarohana hafa indray ny mandinika ireo dingana ambiny manaraka.
Ohatra efa lasanao ny foko efa lasanao ny foko tamin’ny masonao an’ila, sy tamin’ny rojo anankiray amin’ny vozonao. Tdt 4 9 rehefa avy nampiderain’i solomona an’ilay solemita ny fahefany sy ny harenany147, dia nivadika amin’ny fandonana ny fo indray izy. Ny antithèse eto dia hita amin’ny hoe lasanao ny foko sy ny masonao an’ila , rojo anakiray amin’ny vozonao .
Fientanana maromaro no mamaritra azy ho vakoka amin’izany toy ny tsiahy, ny embona sy ny fahatsiarovana na ny maha tranainy azy. Etsy ankilany, misy koa ireo lanja mifandraika amin’ny ankehitriny toy ny endrika kanto sy ny firindrany na koa lanja ateraky ny fampiasana azy. Hamafisin’i alo s riegl34 fa mirona kokoa amin’ny lanja maha tranainy ny hevitry ny vakoka ny ankamaroan’ny olona amin’ny maha patrimoine. Nanana ny famaritana manokana mikasika ny vakoka ihany koa ireo mpikaroka sy mpandinika malagasy. Mendrika noho izany ny hanolorana ireo famaritana omen’ny malagasy ny vakoka. Fiteny manana ny lanjany ara-tantara ny vakoka teto madagasikara, mifanjohy akaiky amin’ny tantaran’ny takalo sy ny vola ny tantaran’ny vakoka. Tany amin’ny taona 1500 tany ho any, rehefa nanomboka tafiditra teto ny vola izay vita tamin’ny volafotsy, dia tsy nampiasaina avy hatrany fa notehirizina ka novolavolaina sy natambatra na nanombinana ary notefena ho firavaka toy ny rojo volafotsy fanao habantanana, ka nantsoina hoe vakoka 35 manamafy izany ny famaritana nomen’i malzac tamin’ny taona 1880 izay mandika fa ny vakoka dia rojo volafotsy, harena36. Ho an’i régis rajemisa raolison, ny vakoka dia masombola na rojo volafotsy vaventy fanao haban-tanana, vola na harena tehirizina, raki-tsoa sarobidy maneho ny fitaran’ny famaritana ny vakoka sy ny fifangaroany amin’ny lova ity mpanoratra ity na dia mbola mifototra amin’ny fomba fijery ara-toekarena ihany aza. Eo amin’ny tantara dia efa hatrany am-piandohana no naka endrika tahiry ny vakoka. Singa mivaingana azo ampitaina, ifanakalozana ary harena manokana ho an’ny tompony ka azony tehirizina sy afindra tanana amin’ny hafa. Nampiasaina teo amin’ny takalo ny vakoka ka lasa masombola. Ny famaritana nataon’ny sampan’ny firenena mikamba momba ny fanabeazana sy ny kolontsaina na unesco dia hoe lova avy amin’ny teo aloha napetraka ho an’ny taranaka, lova avy tamin’ny lasa iainan’ny ankehitriny ary mbola afindra sy apetraka ho an’ny taranaka ho avy 37 sokajina ho harena iraisam-pirenena izay rehetra fananana voajanahary na vokatry ny famoronan’ny sain’olombelona tokana an-tany saingy miteraka tombon-tsoa ho an’ny daholobe. Amin’ny teny malagasy dia misy voambolana vitsivitsy
Taty amin’ny taona 1918, dia nandripaka ain’olona maro ny gripa espaniôla sy ny pesta. Nalaza ho aretina pôlitika izy ireo. Toa nanararaotra ny fisiany mantsy ny mpitondra tamin’izany hamonoana izay olona tsy azoazony na manelingelina azy. Tsy nipetra-potsiny akory ny malagasy manoloana ireo tsy rariny nihatra taminy, fa nitolona. Ny fihetsiky ny malagasy nanoloana izany
Robena! Be loatra ny olana nianjady tamin’ny fiainako ka nanapa-kevitra aho fa tsy asiako olana intsony ny fiainana. Tsy manana havana intsony aho ankehitriny. Noho izany dia ataoko havana daholo ny olona rehetra. Ireo fehezaneny ireo no nentina namintina ny olana fototra. Raha io olana fototra io no tsiahivina fohy dia teo aloha ny fahafatesan’ireo olona akaiky an’i nanja, ny rainy ny reniny ny anadahiny. Teo ihany koa ny fandaozan’ny olon-tiany azy. Ary izay rehetra nandrian’ny fony dia nandao azy avokoa. Olana nianjady teo amin’ny fiainan’i nanja izany ka hikarohany vahaolana. Hita taratra amin’izany ary fa olona tsy dia nahita fahafinaretana teo amin’ny fiainana izy noho ny tsy fahampian’ny fitiavana teo aminy. Araka izany dia miezaka ny mampionona ny tenany izy amin’ny alalan’ny fihavanana amin’ny olona rehetra sy ny fialana amin’ny olana mpahazo azy. Ny epiphonème eto dia nolokoina tamin’ny alalan’ny tamberina samihafa. Eo amin’ny andininy voalohany dia mahazo vahana ny anaphore na tamberim-boan-teny
Olona telo, na mihoatra, izay samy eo ambony lampihazo eto no miara- mihira. Araka izany, miankina amin’ny isan’ny olona mandray anjara eo ny isan’ny feo re. Raha olona telo izy ireo, dia feo voalohany sy feo faharoa ary feo fahatelo no mety ho ampiasainy. Raha mihoatra an’izay kosa, dia ny beso no manampy azy. Misy fiavahany tsara izany feo izany, fa tsy mifangaro akory. Mety hiseho amin’ny endrika fifamalian-dresaka izany, na koa fampiaraham-peo avy hatrany. Indraindray koa anefa, dia feo mifanenjika no re ao anatiny. Misy aza amin’ny endriny hafa mihitsy, satria ny feo mitovy tsara, saingy samy hafa ny teny avoakan’ny vavan’ireo olona mampiara-peo ireo. Anisan’izany ilay hiran’i naka rabemanantsoa mitondra ny lohateny hoe mbola manina ve? Andaniny, misy vehivavy iray mihira; ankilany eo, misy lehilahy sy vehivavy hafa mifamaly resaka aminy, ary mampiara-peo aminy avy hatrany koa. Tsy mitovy mihitsy anefa ny teny avoakan’ny vavan’izy ireo eo amin’ny fiverenan-kira. Raha izay feo telo izay no re ao anatina hira iray, dia izay ilay antsoina amin’ny voambolana manokana hoe trio .
Ny mamahoaka dia iantsoana ny fomba sy ny fotoana hamorian’ny mpanan- karena iray ny mpiray tanàna aminy hiray hina amin’ny famokarana sakafo be indrindra, izay tandindonin’ny vary foto-tsakafon’ny malagasy, sy hanaovana fotoam-piravoana ahitana fihinanan-tsakafo sy fifaninana tarika manao tandonaka, hiteraka fiadanana ara- tsakafo sy fahafinaretan’ny saina.
Ny tsy fahavitrihan’ny mpianatra ao amin’ny seha-piofanana fpi mandray anjara mandritra ny fampianarana dia tsy tongatonga ho azy, fa misy antony. Ny fahalalana , ny mpianatra ary ny mpampianatra manatontosa ny fampianarana no heverina fa fototra ifaharan’izany. Indro atolotra misesy etsy ambany izany. A antony avy amin’ny mpianatra. Ny vehivavy no matomatotra kokoa amin’ny mpianatra. Ato amin’ny seha-piofanana fpi dia vitsy ny vehivavy, 20 amin’ny mpianatra 79 ao amin’ny taona faharoa eny amin’ny ltpa ambinda. Izany hoe ny 25, 31 vitsy ny vehivavy ao amin’ny kilasy. Noho izany dia mihena ny mpianatra tia ny taranja malagasy.
Izay ny mikasika ny ohabolana milaza toetra, fa izao kosa indray dia hojerena ny mikasika ny ohabolana miorina amin’ny sakafo. Ny olona dia tsy afaka misaraka amin’ny sakafo raha mbola te ho velona sy hiaina. Noho izany dia ny zavatra hitan’ny olona andavanandro no nentin’i solomona naka hevitra mba hoentina mandresy lahatra ny vahoaka.
Zava-mangidy ho an’ilay mbola tia ny fampirafesana ataon’ny olon- tiana. Tsy mahagaga ny ntaolo raha loa-bolana hoe ny todim-pitia manodiava mafy ny iharan’izany toe-javatra izany; ka nahatonga ny mpanoratra hanao hoe ny mangidy indrindra 183 izay mangidy indrindra ozonin-tsy ho tsaroana
Maro ny zava-misy manakorontana ny fiarahamonina fa ny manaitra ny maro kosa ny lafiny tsy fandriampahalemana izay vato misakana amin’ny fampandrosoana ny olana eo amin’ny tsy fandriampahalemana samy hafa ny olona mandrafitra ny fiarahamonina, samy manana ny toe-tsainy, ny fahalalany, indrindra fa ny fomba amam-panaony. Izany rehetra izany dia misy fiantraikany mivantana ao amin’ny fiarahamonina sy ny fiainan’ny olona ao anatiny. Izany indrindra no lazain’i denis szabo60 ny mponina, ny fari-piainany, ny isan’ny ankizy, ny isan’ny tsy mahay manoratra, ny misara-bady, ny isan’ny vahiny, ny vato azon’ny antoko politika; dia miasa sy mifamaly asa andaniny sy ankilany ary mitarika fitondran-tena mifanohitra amin’ny fiarahamonina izany hoe, ny tsy fitoviana misy eo amin’ny tsirairay dia miteraka korontana ao anaty fiarahamonina. Toy ny hita eny amin’ny fiarahamonina rehetra eny dia matetika ny ratsy no tena mahazo vahana, dia tahaka izany koa ny fiarahamonina misy ao ambatomainty izany fitondran-tena mifanohitra amin’ny fiarahamonina izany no tena mahazo vahana. Manampy trotraka ihany koa ny fahantran’ny vahoaka, izany rehetra izany dia fototra mampikorontana ny fiarahamonina.
Fampitahana ny fomba niainan’ireto fianakaviana roa ireto an’ireo dingam-piainana roa nofidina amin’ny fomba niainan’ny fianakaviana hafa izany fianakaviana roa no noresahina mba hanaovana fampitahana ny fomba nanatanterahan izy ireto ny dingam-piainan ny fahafatesana sy ny fanambadiana amin izay fomba nanatanterahan ireo fianakaviana roa nanaovana fanadihadiana. Ny fianakaviana voalohany dia avy amin iny faritanin i toliara iny. Ny fomba nanatanterahan izy ireo ny dingam-piainan ny fanambadiana no ampitahaina amin izay nanatanterahan ilay fianakaviana faharoa izany. Ny fianakaviana faharoa kosa dia ny dingam-piainana fahafatesana no ampitahaina amin izay fomba nanatanterahan ilay fianakaviana voalohany nanaovana fanadihadiana amin ny fomba nanatanterahan ity fianakaviana ity izany. Marihana anefa fa ankoatra ny fampitahana ny fomba nanatanterahan izy ireo izany dingam-piainana izany dia holazaina ihany koa ny antony nifindran ireto fianakaviana ireto eo an-toerana, ny
Biby fiompy sy fiasana ny omby lafin-omby ny omby m- , ny tandrony, ary ny volony heverina ho tsara bika sy matanjaka azo enti-miasa ny o raha tsy ahitana kilema ny tongony 4 tsy lava ny kitrony be trafo, tsy be kibo, tsy lava rambo ny draharaha eny an-tsaha dia mijery ireo fepetra telo ireo rehefa mividy omby. Araka ny a dia tsy
Inona moa no atao hoe tombana ? Ny ankamaroan’ny rakibolana dia maneho fa ny matoanteny manombana na maminavina dia midika ho manao fitsarana ny sandan-javatra iray. Mialoha ny fitsarana sanda anefa, dia tsy maintsy ananana fahalalana betsaka io zavatra hotombanana io. Tsy misaraka ny fampianarana mametraka tanjona hotratrarina sy ny fanombanana ny mpianatra. Raha vao miteny hoe tombana , hoy i ndia-binty kayembe, dia maneho izany fa misy ny fanamarinana na tratra ny tanjona na tsy tratra 9. Ny mpianatra rehetra no ezahina hotombanana. Tsy azo aompana amina fomba tokana na toe-javatra kisendrasendra fotsiny ny fanombanana ny mpianatra sy ny fampianarana, fa tanterahina amina fomba sy endrika maro ary atao matetika. Misy karazany telo ny tombana tokony handrefesana ny fahaizana amam- pahalalan’ny mpianatra, toy izao aseho amin’ny alalan’ny fafana izao.